Saulius Smailys

Saulius Smailys (g. 1952 m. rugpjūčio 22 d. Padrečiuose, Prienų rajonas) – irklavimo treneris, Lietuvos ir Birštono sporto, politinis bei visuomenės veikėjas.

Biografija 
1959–1967 m. mokėsi Pažėrų (Kauno rajonas) aštuonmetėje mokykloje, 1967–1970 m. Veiverių vidurinėje mokykloje. 1970–1974 m. studijavo Lietuvos kūno kultūros institute.

1974–1975 m. Kauno siuvimo fabriko „Spalis“ metodininkas. 1975–1976 m. Garliavos 2-os vidurinės mokyklos kūno kultūros mokytojas. 1976–1977 m. Birštono sanatorijos „Versmė“ vyr. kultūros organizatorius. Nuo 1977 m. irklavimo treneris, 1984–1989 m. Lietuvos jaunių, jaunimo rinktinių treneris, nuo 1992 m. Lietuvos olimpinio irklavimo centro direktorius, nuo 1998 m. Birštono sporto centro direktorius.

1993 m. Tėvynės sąjungos narys, nuo 2001 m. Lietuvos socialdemokratų partijos Birštono skyriaus narys. 2004 m. trumpai Birštono savivaldybės tarybos narys.

1971–1975 m. Lietuvos ir sąjunginių irklavimo varžybų prizininkas. Parengė penkis SSRS čempionus. Apdovanotas LDK Gedimino ordino trečio laipsnio medaliu. Lietuvos šaulių sąjungos narys, 1993–2004 m. būrio vadas.

Šaulių sąjungos nariai
Lietuvos irkluotojai
Birštono politikai